จากนั้น นายวรพจน์ ได้หนีลงไปเพื่อขึ้นรถไฟใต้ดินหลบหนี แต่เมื่อเจ้าหน้าที่รปภ.ของรถไฟใต้ดินทราบก็พยายามสกัดจับ แต่คนร้ายก็ได้ใช้ปืนจี้ตัว น.ส.เสาวนิตย์ แก้วแดง อายุ 31 ปี บ้านเลขที่ 67/49 ต.สระสี่มุม อ.กำแพงแสน จ.นครปฐม เจ้าหน้าที่รปภ.หญิงของรถไฟฟ้าใต้ดินเป็นตัวประกัน พร้อมวิ่งหนีขึ้นมาบนถนน โดยใช้ปืนจี้ที่คอ น.ส.เสาวนิตย์ ขึ้นมาแล้วเดินเข้าไปในซอยรัชดา 22แล้วพบรถยนต์กระบะยี่ห้อ ฟอร์ด เรนเจอร์ สีดำ ซึ่งมีผู้หญิงนั่งอยู่ในรถ นายวรพจน์ก็ใช้ปืนจี้เพื่อให้ผู้หญิงเจ้าของรถเปิดประตูรถ แต่ผู้หญิงคนนั้นก็ไม่ยอม นายวรพจน์จึงใช้ปืนเคาะกระจกอย่างรุนแรงเพื่อให้กระจกแตก ทำให้หญิงสาวเจ้าของรถตกใจวิ่งลงจากรถ นายวรพจน์จึงขึ้นไปนั่งที่คนขับ พร้อมจี้ตัวน.ส.เสาวนิตย์ให้นั่งคู่ไป โดยหันกระบอกปืนมาทางหญิงสาวตัวประกัน ขับขึ้นสะพานรัชดา-ลาดพร้าวไปทางวงเวียนบางเขนต่อมา ในเวลาประมาณ 13.15 น.จ.ส.ต.ประดิษฐ์ จราจร สน.บางเขนกล่าวว่า ขณะนี้ เจ้าหน้าที่สามารถจับกุมได้แล้วที่วงเวียนบางเขน พร้อมควบคุมตัวไปสอบสวนที่สน.บางเขนและยืนยันว่าน.ส.เสาวนิตย์ แก้วแดง ตัวประกันปลอดภัย โดยก่อการจับกุม มีการต่อสู้กันเล็กน้อย
น.ส.เสาวนิตย์ แก้วแดง อายุเท่าไร 
31